**2014 жылғы 29 мамырдағы Еуразиялық экономикалық одақ**

**туралы шартқа Еуразиялық экономикалық одаққа мүше**

**мемлекеттер арасындағы кедендік әкелу баждарының**

**сомаларын аударуға қатысты бөлігінде өзгерістер
енгізу туралы хаттамаға қол қою туралы**

«Қазақстан Республикасының халықаралық шарттары туралы»
Қазақстан Республикасы Заңының 8-бабының 1) тармақшасына сәйкес **ҚАУЛЫ ЕТЕМІН:**

1. Қоса беріліп отырған 2014 жылғы 29 мамырдағы Еуразиялық экономикалық одақ туралы шартқа Еуразиялық экономикалық одаққа мүше мемлекеттер арасындағы кедендік әкелу баждарының сомаларын аударуға қатысты бөлігінде өзгерістер енгізу туралы хаттаманың жобасы мақұлдансын.

2. 2014 жылғы 29 мамырдағы Еуразиялық экономикалық одақ туралы шартқа Еуразиялық экономикалық одаққа мүше мемлекеттер арасындағы кедендік әкелу баждарының сомаларын аударуға қатысты бөлігінде өзгерістер енгізу туралы хаттамаға Қазақстан Республикасының атынан қол қойылсын.

3. Осы Жарлық қол қойылған күнінен бастап қолданысқа енгізіледі.

**Қазақстан Республикасының**

**Президенті Қ. Тоқаев**

Астана, Ақорда, 2023 жылғы

 №

**2014 жылғы 29 мамырдағы Еуразиялық экономикалық одақ
туралы шартқа Еуразиялық экономикалық одаққа мүше
мемлекеттер арасындағы кедендік әкелу баждарының
сомаларын аударуға қатысты бөлігінде
өзгерістер енгізу туралы**

**ХАТТАМА**

Бұдан әрі мүше мемлекеттер деп аталатын Еуразиялық экономикалық одаққа мүше мемлекеттер 2014 жылғы 29 мамырдағы Еуразиялық экономикалық одақ туралы шарттың 115-бабын басшылыққа ала отырып,

төмендегілер туралы келісті:

**1-бап**

Кедендік әкелу баждарының (өзге де баждар, балама әрекеті бар салықтар мен алымдар) сомаларын есепке алу және бөлу, оларды мүше мемлекеттер бюджеттерінің кірісіне аудару тәртібі туралы хаттамаға
(2014 жылғы 29 мамырдағы Еуразиялық экономикалық одақ туралы шартқа № 5 қосымша) мынадай өзгерістер енгізілсін:

28-тармақта «АҚШ долларымен» деген сөздер алып тасталсын;

мынадай мазмұндағы 291-тармақпен толықтырылсын:

«291. Мүше мемлекеттердің ұлттық (орталық) банктері осы Хаттаманы орындау үшін олардың арасында жасалған шарттарда өзара келісу бойынша уақытша негізде 2 жылдан аспайтын мерзімге осы Хаттаманың 29-тармағының бірінші абзацында көрсетілген, 2022 жылғы
1 қаңтардан бастап туындаған қарсы міндеттемелердің АҚШ долларындағы сомаларын немесе осы Хаттаманың 29-тармағының төртінші абзацында көрсетілген осы міндеттемелердің шамалары арасындағы айырманың АҚШ долларындағы сомаларын көрсетілген сомаларды төлеуші болып табылатын ұлттық (орталық) банк бір мүше мемлекеттің ұлттық валютасындағы ақша қаражатын екінші мүше мемлекеттің шетел валютасындағы шотына аударған күннен кейінгі жұмыс күніне белгілеген ресми бағам бойынша Ресей рублімен аударады деп белгілей алады.

Мүше мемлекеттердің ұлттық (орталық) банктері осы тармақтың бірінші абзацына сәйкес аударымдарды жүзеге асырған жағдайда осы Хаттаманың ережелерін қолдану мынадай ерекшеліктер ескеріле отырып жүзеге асырылады:

ақша қаражатын Ресей рублімен аудару жөніндегі міндеттемелер осы Хаттаманың 29-тармағының екінші абзацында белгіленген мерзімде орындалады;

осы Хаттаманың 29-тармағының бесінші – сегізінші абзацтарында көзделген талаптарды қанағаттандыру кезектілігі, сондай-ақ осы Хаттаманың 29-тармағының тоғызыншы абзацында көзделген мүше мемлекеттің ұлттық (орталық) банкпен ортақ жауаптылығы ақшалай міндеттемелерге Ресей рублімен қолданылады;

осы Хаттаманың 30-тармағында көзделген мүше мемлекеттер арасындағы өзара есеп айырысулар ақша қаражаты ұлттық валютамен аударылған күннен кейінгі жұмыс күніне ұлттық (орталық) банктер белгілеген ресми бағам бойынша Ресей рублімен жүзеге асырылады;

осы Хаттаманың 31-тармағында көзделген өсімпұлдар сомалары көрсетілген өсімпұлдарды төлеуші болып табылатын ұлттық (орталық) банк оларды аудару күніне белгілеген ресми бағам бойынша Ресей рублімен төленеді;

осы Хаттаманың 35-тармағы қолданылған кезде екі мүше мемлекет арасындағы есеп айырысулар (оның ішінде екі мүше мемлекеттің ұлттық (орталық) банктері арасындағы есеп айырысулар) жүзеге асырылатын жұмыс күні деп осы екі мүше мемлекет үшін және Ресей Федерациясы үшін бір мезгілде жұмыс күні болып табылатын күн түсініледі.»;

38-тармақтағы «осы Хаттаманың 29-тармағында көрсетілген бірінші мүше мемлекеттің ұлттық (орталық) банкі ақша қаражатын АҚШ долларымен сату міндеттемесін» деген сөздер «бірінші мүше мемлекеттің ұлттық (орталық) банкі осы Хаттаманың 29-тармағында және
291-тармағында көрсетілген, ақша қаражатын сату міндеттемесін» деген сөздермен ауыстырылсын.

**2-бап**

Мүше мемлекеттердің ұлттық (орталық) банктері міндеттемелерін орындамағаны не тиісінше орындамағаны үшін Кедендік әкелу баждарының (өзге де баждар, балама әрекеті бар салықтар мен алымдар) сомаларын есепке алу және бөлу, оларды мүше мемлекеттер бюджеттерінің кірісіне аудару тәртібі туралы хаттаманың (2014 жылғы
29 мамырдағы Еуразиялық экономикалық одақ туралы шартқа
№ 5 қосымша) 31-тармағында көзделген өсімпұлдар 2022 жылғы
1 қаңтардан бастап осы Хаттама күшіне енген күнге дейінгі кезең үшін қолданылмайды.

**3-бап**

Осы Хаттамаға қол қойылған күнінен бастап мүше мемлекеттер оны уақытша қолданады, ал заңнамасы халықаралық шарттарды уақытша қолдану мүмкіндігін көздемейтін мүше мемлекет үшін осы Хаттама осындай мүше мемлекет осы Хаттаманың күшіне енуі үшін қажетті мемлекетішілік рәсімдерді орындаған күнінен бастап қолданылады.

Осы Хаттаманың ережелері 2022 жылғы 1 қаңтардан бастап туындаған құқықтық қатынастарға қолданылады.

Осы Хаттама мүше мемлекеттер оның күшіне енуі үшін қажетті мемлекетішілік рәсімдерді орындағаны туралы соңғы жазбаша хабарламаны депозитарий дипломатиялық арналар арқылы алған күннен бастап күшіне енеді және 2024 жылғы 31 мамырды қоса алғандағы мерзімге дейін қолданылады.

20\_\_\_ жылғы \_\_\_\_\_\_\_\_\_\_\_ \_\_\_\_\_\_\_\_\_\_\_\_ қаласында орыс тілінде бір төлнұсқа данада жасалды.

Осы Хаттаманың төлнұсқа данасы Еуразиялық экономикалық комиссияда сақталады, ол осы Хаттаманың депозитарийі бола отырып, әрбір мүше мемлекетке оның куәландырылған көшірмесін жібереді.

|  |  |  |  |  |
| --- | --- | --- | --- | --- |
| **Армения Республикасы үшін** |  **Беларусь Республикасы үшін** | **Қазақстан** **Республикасы үшін** | **ҚырғызРеспубликасы үшін** | **Ресей** **Федерациясы****үшін**  |